दिवचलः दिवचल तालुको चलयाचें सुब्रोतो मुखर्जी शालेय फुटबॉल सर्तींत पैरा हायस्कूल पंगडान वस्तादपण मेळयलें. महामाया हायस्कूल (1-0), अवर लेडी ऑफ ग्रेस हायस्कूल (5-0) ह्या पंगडांक हारोवन पैरा हायस्कुलान फायनलींत प्रवेस केल्लो.
 फायनलींत पैरान साखळेच्या सेंट जॉन हायस्कूल पंगडाक 4-0 गोलांनी हारोवन वस्तादपण मेळयलें. ह्या पंगडाक पीटी शिक्षक आलोक कोठंबिकार, जीएफडीसीचो प्रशिक्षक मधुकर तारी हांचें मार्गदर्शन फावो जाल्लें. चलयाच्या पंगडाच्या ह्या येसा खातीर मुख्याध्यापक सुभाष साळगांवकार, वेवस्थापन समितीचो राजेश कळंगुटकार, दयानंत घाटवळ आनी हेरांनी तांकां परबीं भेटयल्यांत.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 